

ROMANIA

JUDEȚUL MUREȘ

MUNICIPIUL TÂRGU MUREȘ

SERVICIUL PUBLIC DE UTILITĂȚI MUNICIPALE

TEL/FAX : 0265-250337

Nr.\_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_\_\_2020

**CAIET DE SARCINI**

pentru închirierea prin licitație publică, a unui număr de 25 locații aparținând domeniului public al municipiului Târgu Mureș, destinate amplasării de construcţii provizorii, tip chiosc, tonetă sau rulotă pentru activități comerciale la Platoul Cornești

Denumirea si sediul autorităţii administratei publice care organizează licitaţia:

**Municipiul Târgu Mureş, cu sediul în P-ța Victoriei, nr. 3, jud. Mureș.**

1. **INFORMAȚII GENERALE:**
	1. Prezentul Caiet de sarcini constituie anexă la Contractele de închiriere a locațiilor cu destinația - amplasare de construcţii provizorii, tip chiosc, tonetă sau rulotă pentru activități comerciale.
	2. Atribuirea locațiilor (terenurilor), libere de sarcini, pentru amplasarea construcţiilor provizorii, tip chioșc, **fără fundație**, tonetă sau rulotă pentru activități comerciale, se face prin licitație publică.
	3. Motivația închirierii:
		1. Sporirea veniturilor către bugetul local al Municipiului Târgu-Mureş, prin încasarea taxelor şi impozitelor aferente activităţii ce urmează a se desfăşura pe parcursul derulării închirierii.
		2. Crearea unor noi locuri de muncă.
		3. Exploatarea eficientă a terenului.

**2. OBIECTUL LICITAŢIEI ȘI CARACTERISTICILE INVESTIȚIEI:**

* 1. Închirierea unui număr de 25 locații, libere de sarcini, teren ce aparţine domeniului public al Municipiului Târgu Mureş, pe care se vor amplasa construcţii provizorii, tip chioșc, tonetă sau rulotă pentru activități comerciale.
	2. Pe locațiile respective este permisă amplasarea de construcţii provizorii, tip chioșc, **fără fundație,** tonetă sau rulotă pentru activități comerciale.
	3. **Aspectul și forma construcţiilor provizorii, tip chioșc, trebuie să respecte următoarele cerințe:**
		1. **Culoarea:** pentru construcțiile din lemn - wenge cu roșu - sau rulote. Rulotele să fie igienizate, fără rugină, fără defecte, să arate bine estetic, să nu fie lovite.
		2. **Materiale:** construcție ușoară din lemn, corespunzătoare specificului activității prestate;
		3. **Suprafața** construcţiei provizorii, tip chioșc, tonetă sau rulotă să fie de **maximum 15 mp,** cu specificația că nu se permite prepararea produselor și expunerea mărfii în afara construcției;
		4. **Instalațiile electrice:** prevăzute cu prize și sistem de iluminare.
		5. Constructia să se poată închide în afara orelor de funcționare cu rulouri executate din același material și culoare ca și construcția.
	4. **Amplasarea** **construcţilor provizorii*,*** tip chioșc, tonetă sau rulotă se va face pe cheltuiala chiriașului, în baza Avizului emis de către Autoritatea Contractantă.

***Nefinalizarea investiției în termenul stabilit prin prezentul Caiet de sarcini, duce la pierderea garanției și rezilierea unilaterală a Contractului de închiriere.***

* 1. **Forma de licitaţie**: licitaţie publică.

În conformitate cu dispozițiile Art. 5 (1)*”Orice exerciţiu comercial se desfăşoară numai de către comercianţi autorizaţi în condiţiile legii”*din Legea nr.650/2002*”pentru aprobarea Ordonanţei Guvernului nr. 99/2000 privind comercializarea produselor şi serviciilor de piaţă”,* coroborat cu Art*.*332 din OUG Nr. 57/2019, privind Codul administrativ, la licitație se înscriu și participă **doar agenți economici**.

* 1. Poate participa la licitație, în număr nelimitat, orice agent economic cu obiect de activitate pentru comercializarea produselor de patiserie, suveniruri, artizanat, jucării sau alimentație publică în condițiile în care este declarat calificat de către Comisia de evaluare a licitației, după analizarea documentelor din dosarul de participare la licitație.
	2. **Suprafaţa locației destinată amplasării construcției provizorii :**

Suprafaţa locației pe care se va amplasa construcția provizorie, tip chioşc tonetă sau rulotă şi care va fi menţionată în Contractul de închiriere și planul de situație anexă la contract, va fi în funcție de spațiul permis de arborii existenți, suprafața construcției provizorii tip chioșc, tonetă sau rulotă neputând depăși **15 mp**, în conformitate cu prevederile, Anexei nr.1, pct.4, lit.”f” din Legea nr.46/2008-Codul silvic.

* 1. **Descrierea obiectului licitaţiei:** Locațiile care se scot la licitaţie sunt aprobate prin **Anexa nr.1** şi sunt marcate în planul de situaţie care face parte integrantă din prezentul Caiet de sarcini, după cum urmează: 25 locații, conform planului de situație.
1. **DURATA ÎNCHIRIERII:**

În urma licitaţiei se va încheia Contract de închiriere, pe o perioadă de **2 ani** de la semnarea contractului.

**4. ELEMENTE DE PREȚ:**

* 1. **Prețul de pornire al licitației pentru închirierea locațiilor este: 50 lei/mp/lună (alimentație publică, fast-food, patiserie, înghețată, cafea ), 42 lei/mp/lună (produse nealimentare).**
		1. Criteriul de adjudecare utilizat este: **preţul cel mai mare**.
		2. În cazul în care există punctaje egale între ofertanţii clasaţi pe primul loc, departajarea acestora se va face în funcţie de prețul cel mai mare ofertat, în plic închis, printr-o nouă ofertare, în cadrul procedurii în desfășurare.

Pe parcursul aplicării procedurii de atribuire, proprietarul are dreptul de a solicita clarificări şi, după caz, completări ale documentelor prezentate de ofertanţi pentru demonstrarea conformităţii ofertei cu cerinţele solicitate.

* 1. **CHIRIA:**
		1. Chiriașul va achita sumele aferente contractului, începând cu data semnării Procesului verbal de predare-primire a locației închiriate.
		2. Plata chiriei aferente se va face lunar, până în data de 10 a lunii următoare.
		3. Pentru neplata la termen a chiriei aferente, se datorează majorări de întârziere, în conformitate cu legislația în vigoare. Chiria se achită integral, nu se acceptă plăți eșalonate.
		4. Neplata, în termen, a chiriei timp de 2 (două) luni consecutive duce la rezilierea unilaterală a Contractului de închiriere și eliberarea fără punere în întârziere a locației.
		5. Plata chiriei aferente, se va face conform prețului adjudecat, stipulat în Contractul de închiriere.

**5. CONSIDERATII TEHNICE:**

* 1. În vederea participării la licitaţie este obligatorie prezentarea de către agentul economic a următoarelor documente:
1. Dovada depunerii garanției de participare la licitație,
2. Dovada achitării caietului de sarcini,
3. Certificatul constatator, emis de către Oficiul Registrului Comerţului, care să cuprindă activitatea de difuzare și comercializare a produselor specifice domeniului de activitate pentru care s-a licitat.
4. Certificate fiscale care să ateste plata la zi a impozitelor și taxelor la bugetul de stat și la bugetul local,
5. Actul constitutiv al persoanei juridice, inclusiv toate actele aditionale relevante,
6. Buletin/Carte de identitate a reprezentantului legal al societății,
7. Declarație pe propria răspundere a reprezentantului legal al societății comerciale, din care să rezulte că societatea nu se află în procedură de reorganizare judiciară sau faliment,
8. Împuternicire/ Procură, dacă este cazul.
9. Dovada depunerii proiectului de mobilier stradal (chioșc, tonetă, rulotă,...), din care să reiasă suprafața solicitată și tipul de activitate ce se va desfășura pe amplasament.
	1. Un agent economic poate depune ofertă financiară doar pentru o locație licitată. Depunerea ofertelor de către participanți se realizează, conform planului prezentat de autoritatea contractantă, prin mențiunea exactă a numărului locației pentru care depune oferta. Nu se permite schimbarea locației. În cazul în care nu se ocupă locațiile, se va relua licitația pentru locațiile libere.
	2. În urma licitaţiei se vor încheia contractele de închiriere a locațiilor adjudecate, pentru amplasarea construcților provizorii, tip chioșc, tonetă sau rulotă în maxim **20 a(douăzeci**) zile de la data comunicării atribuirii contractelor de închiriere.
	3. Chiriașul va constitui garanția contractului în cuantumul a 2(două) chirii, aferente contractului, în maxim 30 (treizeci) zile de la data semnării contractului de închiriere, sub sancțiunea rezilierii unilaterale a contractului.
	4. Procesului verbal de predare-primire a locației, se va încheia ***într-un termen de maxim 30 (treizeci) zile*** de ***la data constituirii garanției contractului***.
	5. Amplasarea construcției provizorii, tip chioșc, tonetă sau rulotă se va face **în termen de maxim 90 (nouăzeci) zile, de la data semnării contractului de închiriere**, sub sancțiunea rezilierii unilaterale a contractului, pierderea garanției, în vederea reluării procedurii de licitație a locației. În această situație locația închiriată revine, liberă de sarcini, proprietarului.
	6. În situații excepționale, termenul stipulat la punctul **5.6.** se poate prelungi cu acordul proprietarului, dar nu mai mult de **30 (treizeci) zile.**
	7. Proiectul construcţiei provizorii, tip chioșc trebuie să respecte cerințele stipulate la punctele **2.3. și 2.7.**
	8. În situaţia în care în locaţia pe care a fost amplasată construcţia provizorie, tip chioșc, tonetă sau rulotă se efectuează lucrări de utilitate publică, care impun încetarea Contractului de închiriere înainte de ajungere la termen, acesta se va ridica de către proprietar, de pe domeniul public, la somaţia prealabila a Municipiului Târgu Mureş, urmând a fi amplasat temporar pe o altă locație stabilită de către proprietar. În cazul în care situaţia permite, construcţia provizorie, tip chioșc tonetă sau rulotă va reveni pe vechea locație.
	9. Somaţia se comunică chiriașului cu cel puţin **15 (cinsprezece)** zile înainte de data limită a ridicării construcţiei provizorii, tip chioșc, tonetă sau rulotă.
	10. Construcţiile provizorii, tip chioșc, tonetă sau rulotă pot fi racordate la curent electric și apă, pe cheltuiala comerciantului, cu încheierea de contracte cu furnizorii și cu riscul determinat de o dezafectare prematură a acestora.

**6.** **GARANȚIA DE PARTICIPARE:**

Pentru participarea la licitaţie, solicitanţii sunt obligaţi să depună la casieria Municipiului Târgu Mureş, **garanţia de participare**, în cuantum de **200 lei**.

Participanţilor necâştigători li se va restitui garanţia de participare în termen de maxim 15 (cincisprezece) zile lucrătoare, de la semnarea contractelor, în baza unei solicitări în scris.

1. **DREPTURILE PĂRȚILOR:**
	1. **Drepturile chiriașului:**
		1. Chiriasul are dreptul de a exploata, în mod direct, pe riscul și pe răspunderea sa, bunurile care fac obiectul Contractului de închiriere.
		2. Chiriașul are dreptul de a folosi bunurile care fac obiectul închirierii, potrivit naturii bunului și obiectivelor stabilite de părți prin Contractul de închiriere.
	2. **Drepturile** **proprietarului:**
		1. Proprietarul, are dreptul, dacă ofertantul declarat câştigător nu se prezintă să semneze Contractul de închiriere în termenul prevăzut la punctul 8.1**.**, nu constituie garanția contractului în termenul prevăzut la punctul **8.1.3.**, sau nu preia amplasamentele atribuite, pe bază de Proces verbal de predare-primire, în termenul prevăzul la punctul **8.1.27.**, să reia procedura de licitaţie a amplasamentelor.
		2. Proprietarul are dreptul să inspecteze bunul închiriat, să verifice stadiul de realizare a investiției, precum și modul în care este satisfăcut interesul public prin realizarea activității, verificând respectarea obligațiilor asumate de chiriaș.
		3. Proprietarul are dreptul să modifice, în mod unilateral, Contractul de închiriere, din motive excepționale, legate de interesul național sau local.
		4. Proprietarul are dreptul să rezilieze în mod unilateral Contractul de închiriere, în cazul în care chiriașul nu respectă prevederile Contractului de închiriere , cu înștiințare de 30 de zile, chiriașul neavând dreptul să solicite daune sau despăgubiri.
2. **OBLIGAȚIILE PĂRȚILOR:**
	1. **Obligațiile chiriașului:**

8.1.1 Să semneze Contractul de închiriere după împlinirea unui termen de **20** de zile calendaristice de la data comunicării atribuirii contractului.

* + 1. Să folosească locația închiriată numai pentru amplasarea construcţiei provizorii, tip chioșc, tonetă sau rulotă pentru vânzarea de produse care s-a licitat conform caietului de sarcini.
		2. Să constituie garanția contractului în cuantumul a 2 (două) chirii, aferente contractului, în maxim 30 (treizeci) zile de la data semnării contractului de închiriere, sub sancțiunea rezilierii unilaterale a Contractului de închiriere. Din garanția contractului, proprietarul poate preleva penalitățile și alte sume datorate de chiriaş.
		3. **Să amplaseze construcția provizorie, tip chioșc, tonetă sau rulotă în termen de maxim 90 (nouăzeci) zile, de la data semnării contractului de închiriere**, sub sancțiunea rezilierii unilaterale a Contractului de închiriere, pierderea garanției și predarea terenului, liber de sarcini.
		4. Amplasarea în teren să se facă astfel încat, să se asigure circulația liberă în zona și făra să afecteze în niciun fel suprafețele de teren din afara celei alocate.
		5. Să întocmească Procesul verbal de finalizare a investiției, prin grija Administratiei Domeniului Public.
		6. Să solicite și să obțină Avizele necesare, inclusiv Autorizația de funcționare
		7. Să asigure exploatarea și funcționarea, în regim de continuitate. În caz de nefuncționare pe o perioada mai mare de 90 (nouăzeci) zile, locația se consideră abandonată și duce la rezilierea unilaterală a Contractului de închiriere și la eliberarea locației pe cale administrativă.
		8. Să declare locația adjudecată, la Direcția administrarea impozitelor și taxelor locale, în conformitate cu prevederile legale.
		9. Să nu schimbe domeniul de activitate aprobat.
		10. Să notifice, în scris, proprietarul ori de câte ori există cauze de natură să conducă la imposibilitatea realizarii activității, în vederea luării măsurilor ce se impun pentru asigurarea continuității activității.
		11. **Să nu subînchirieze locația adjudecată și să nu închirieze** **construcţia provizorie, tip chioșc, tonetă sau rulotă amplasată pe acea locație.**
		12. **Să nu exploateze prin sau împreună cu terți, construcţia provizorie, tip chioșc, tonetă sau rulotă amplasată pe locația închiriată.**
		13. **Să nu înstrăineze, ipotecheze sau să greveze cu sarcini construcţia provizorie, tip chioșc, tonetă sau rulotă amplasată pe locația închiriată.**
		14. Să plătească, pe toata durata închirierii, chiria conform contractului de închiriere, impozitele și taxele datorate bugetului local, precum și celelalte utilități, ele neintrând în prețul chiriei.
		15. Chiriasul are obligația de a obține toate avizele si acordurile necesare amplasării construcției provizorii, tip chioșc tonetă sau rulotă și desfășurării activității, pe cheltuială proprie.
		16. Să restituie terenul proprietarului, la încetarea Contractului de închiriere din orice cauză, în deplină proprietate, liber de sarcini, în baza unui Proces verbal de predare-primire.
		17. Răspunde de  întreţinerea şi curăţarea  amplasamentului  şi a zonei adiacente, precum si  amplasarea unui tomberon pentru reziduuri, și să încheie contract cu operatorul de salubritate.
		18. **Chiriașul își asumă, în totalitate, responsabilitățile de mediu pe toată durata contractului de închiriere.**
		19. Să se racordeze  pe cheltuiala proprie la rețeaua de energie electrică și apă-canal, cu aducerea la stadiu iniţial a suprafeţelor de teren înierbate, alei pavate sau asfaltate a bordurilor, gardurilor şi a conductelor de apă îngropate, respectiv cabluri electrice  care sunt pe traseul reţelelor.
		20. Să încheie contracte de prestări de servicii cu furnizorii de utilități (electricitate, apă-canal), precum și cu compania de salubrizare.
		21. Să execute la timp şi în bune condiţii lucrări de întreţinere datorate, cu respectarea reglementărilor legale în vigoare.
		22. Să respecte normele de tehnica securităţii muncii şi PSI, va avea în dotare un stingător cu praf şi CO2 pentru prevenirea incendiilor.
		23. Să respecte normele de comportare  şi bună vecinătate.
		24. Să respecte programul de funcționare între orele 9,00 – 22,00 și programul de aprovizionare între orele 6,00 – 9,00. Chiriașului îi este interzis să folosească orice fel de sonorizare pe locația licitată.
		25. Pentru că locațiile fac parte din fondul forestier operatorul economic nu va afecta în nici un fel arborii sau  vegetația prin amplasarea construcțiilor. Acest lucru se va face prin afectarea solului doar în colțurile construcției, pe suporți cât mai mici și strict fără altfel de amenajări, suprafața afectată proiectată la sol să nu fie mai mare de 15 mp. Este interzisă prepararea produselor și expunerea mărfii în afara construcției. Pentru gătirea la fața locului se vor folosi aparate electrice sau cu foc pentru pozițiile 1-25, doar în interiorul construcțiilor. Pentru gătirea cu foc în exteriorul construcției, se vor reloca două poziții în zona grătarelor, menționate ca poziții opționale. Numărul maxim de locații atribuite nu va depăși 25.
		26. Să preia locația în baza procesului verbal de predare-primire a locației, ***într-un termen de maxim 30 (treizeci) zile*** de ***la data constituirii garanției contractului***.
		27. Conform Legii nr. 249/2015 privind modalitate de gestionare a ambalajelor și a deșeurilor de ambalaj cu modificările si completările ulterioare, în conformitate cu recomandărilor UE privind protecția mediului înconjurător având în vedere protejarea naturii zona Platoul Cornești și împrejurimi înglobat în situl Natura 2000 – comercianților li se interzice folosirea ambalajelor care nu sunt biodegradabile, vânzarea / comercializarea băuturilor sau altele în ambalaje care nu sunt biodegradabile (pungi plastic, băuturi în peturi din plastic, pahare plastic , etc.). În caz de nerespectare, contractul este nul de drept fără îndeplinirea vreunei formalități, și eliberarea fără punere în întârziere a locației fără a avea dreptul să solicite daune sau despăgubiri.
	1. **Obligațiile proprietarului:**
		1. Sa întocmească Contractul de închiriere în maxim **20 (douăzeci**) zile de la data comunicării atribuirii contractelor de închiriere.
		2. Să pună la dispoziția chiriașului terenul liber de orice sarcini în baza Pocesului verbal de predare primire.
		3. Să inspecteze bunul închiriat, să verifice stadiul de realizare a investiției, verificând respectarea obligațiilor asumate de chiriaș.
		4. Să solicite chiriașului, Procesul verbal de finalizare a investiției.
		5. Să confere chiriașului dreptul de folosință asupra locației (terenului).
		6. Să nu îl tulbure pe chiriaș în exercitiul drepturilor rezultate din Contractul de închiriere.
		7. Să asigure accesul pentru efectuarea lucrărilor de racordare la utilități.
		8. În caz de nerespectare a clauzelor stabilite de către operatorul  economic, proprietarul îşi rezervă dreptul de a face toate demersurile legale inclusiv cu alte instituții abilitate,  pentru reglementarea situaţiilor de orice natură.
1. **MODIFICAREA ȘI ÎNCETAREA CONTRACTULUI DE ÎNCHIRIERE:**
	1. Orice modificare a clauzelor contractuale se va face prin încheierea unor Acte adiționale cu excepția situației stabilită la punctul 7.2.3
	2. **Contractul de închiriere încetează în următoarele situații:**
		1. La expirarea duratei stabilite în Contractul de închiriere.
		2. În cazul în care interesul local sau cerințele urbanistice impun aceasta, prin denuntarea unilaterală de către proprietar, cu preaviz de 90 (nouăzeci) zile, adresat chiriașului, de a elibera locația.
		3. Prin acordul părților.
		4. Prin denunțarea unilaterală a Contractului.
		5. Alte situații expres prevăzute de legislația în vigoare.

Încetarea **este efectivă** la data stabilită pentru expirarea Contractului de închiriere sau de la data comunicată prin notificare. **Pentru ocuparea terenului după această dată, proprietarul va percepe taxe, în conformitate cu Hotărârile Consiliului Local, până la eliberarea amplasamentului.**

* 1. Denunțarea unilaterală a Contractului poate fi făcută de către oricare dintre părți.

Chiriașul cu un preaviz de 90 de zile, are dreptul de a denunța unilateral contractul, în caz contrar va achita chiria pe lună integral.

* 1. **Contractul se reziliază, de plin drept, prin denunțare unilaterală de catre proprietar**, fară a mai fi necesară punerea în întârziere a chiriașului și fără intervenția instanței de judecată, în cazul în care chiriașul se găsește în una din urmatoarele situații:
		1. **Nu a realizat în termen de maxim 90 (nouăzeci) zile de la data semnării Contractului de închiriere investiţia, privind amplasarea construcției provizorii, tip chioșc, tonetă sau rulotă.**
		2. A schimbat destinația bunului închiriat.
		3. A închiriat, înstrăinat, ipotecat, gravat cu sarcini sau a transmis printr-o altă formă contractuală dreptul de folosință al construcţiei provizorii, tip chioșc, tonetă sau rulotă amplasată pe locația adjudecată.
		4. A cedat folosința locației unor terți.
		5. Nu a respectat Avizele emise.
		6. A folosit construcția provizorie tip chioșc, tonetă sau rulotă împreună cu terți (participațiune sau orice altă formă).
		7. Nu și-a îndeplinit obligațiile de plată a chiriei.
		8. În cazul nerespectării obligațiilor contractuale de către chirias.
		9. Nu a constituit **garanția** la contractul de închiriere, în maxim 30 (treizeci) zile de la data semnării contractului.
		10. În situația neutilizării construcției provizorii, tip chioșc, tonetă sau rulotă o perioadă de 90 (nouăzeci) zile.
		11. În cazul neobținerii Avizelor și Autorizațiilor.

**Aceaste situații de încetare a Contractului de închiriere, duc la pierderea garanției contractuale, precum și la eliberarea terenului pe cale administrativă. Chiriașul nu poate solicita daune sau despăgubiri de la autoritatea contractantă.**

1. **REGIMUL BUNURILOR UTILIZATE PE PARCURSUL ÎNCHIRIERII:**
	1. Bunuri de retur, ce revin de plin drept, gratuit şi libere de orice sarcini proprietarului, la încetarea contractului de închiriere. Sunt bunuri de retur, bunurile care fac obiectul închirierii, respectiv, locația (terenul) şi investiţiile de infrastructură.
	2. Bunuri proprii, care la încetarea contractului de închiriere rămân în proprietatea chiriașului.

 Sunt bunuri proprii, bunurile care au aparţinut chiriașului şi au fost realizate de către acesta pe durata închirierii, respectiv construcția provizorie, tip chioșc, tonetă sau rulotă.

**11. SOLUȚIONAREA LlTIGIILOR:**

Litigiile de orice fel care decurg din executarea Contractului de închiriere se vor soluționa pe cale amiabilă. În cazul în care acest lucru nu este posibil litigiul va fi transmis spre soluționare instanței judecătorești.

1. **DISPOZITII FINALE:**
	1. Anunţul de licitaţie se va publica în Monitorul Oficial al României, Partea a VI-a, într-un cotidian de circulaţie naţională şi într-unul de circulaţie locală și pe pagina proprie de internet, conform Art. 330, alin. (1) din OUG Nr. 57/2019, privind Codul administrativ.
	2. **Nu vor participa la licitație agenții economici care:**

 a) au debite restante față de bugetul local și/sau către bugetul consolidat al statului.

 b) sunt în litigiu cu Municipiul Târgu Mureș.

 c) sunt în procedură de reorganizare judiciară sau faliment.

 d) au activitatea suspendată voluntar sau ca urmare a retragerii dreptului de a desfășura activități economice.

 e) au avut Contracte de închiriere, cu Municipiul Târgu Mureș, care au fost reziliate prin denunțare unilaterală de către proprietar, ca urmare a neîndeplinirii obligațiilor contractuale.

* 1. În caz de renunțare, după adjudecarea licitației, chiriașul pierde garanția de participare la licitație și dreptul de a participa la o nouă licitație, iar proprietarul va reorganiza procedura de licitație în vederea închirierii locației.
	2. Semnarea contractului de închiriere se va face, la sediul organizatorului. Refuzul ofertantului câștigător de a semna contractul de închiriere determină pierderea garanției de participare și interdicția de a participa la o altă licitație ulterioară, organizată de Municipiului Târgu Mureș, 3 ani, calculată de la desemnarea persoanei respective drept câştigătoare la licitaţie.
	3. Contractul de închiriere va cuprinde drepturile și obligațiile părților stabilite prin prezentul Caiet de sarcini, respectiv obligațiile asumate în procedura de licitație, de ofertantul declarat câștigător.
	4. Dacă, din diferite motive, licitația se amână, se revocă sau se anulează, decizia de amânare, revocare sau anulare nu poate fi atacată de ofertanți. În acest caz, ofertanților li se va înapoia în termen de 15 (cincisprezece) zile lucrătoare garanția de participare la licitație, în baza unei solicitări în scris.
	5. Municipiului Târgu Mureş are obligaţia de a transmite spre publicare în Monitorul Oficial al României, Partea a VI-a, un anunţ de atribuire a contractelor, în cel mult 20 de zile calendaristice de la finalizarea procedurii de atribuire, conform Art. 341, alin. (21) din OUG Nr. 57/2019, privind Codul administrativ.
	6. La finalizarea investiției, anunțată în scris de către chiriaș, se va întocmi Procesul verbal de finalizare a investiției.
	7. Nefinalizarea investiției, în termenul stabilit, dă dreptul Municipiului Târgu Mureş la rezilierea unilaterală a Contractului de închiriere, la eliberarea locației pe cale administrativă, fără intervenția instanțelor de judecată și fără plata de daune în favoarea chiriașului, precum și la reluarea procedurii de licitație a locației.
	8. La încetarea Contractului de închiriere, din orice cauză, terenul revine Municipiului Târgu Mureş, liber de sarcini.
	9. Predarea terenului de către chiriaș se face pe baza Procesului verbal de predare - primire a locației, după ridicarea chioscului și aducerea terenului la starea inițială. În caz de neconformare, eliberarea locației se realizează pe cale administrativă, pe cheltuiala chiriașului.
	10. Se interzice notarea în evidențele de Carte Funcieră a construcției provizorii, tip chioșc, tonetă sau rulotă amplasată pe locația închiriată.
	11. Pentru perioada în care sumele reținute cu titlu de garanție se află la dispoziția proprietarului, nu se calculează dobânzi, sumele se încasează în lei și se va elibera aceeași sumă în lei.
	12. Termenele prevăzute de prezentul Caiet de sarcini se calculează pe zile calendaristice, incluzând în termen şi ziua în care el începe să curgă şi ziua când se împlineşte, cu excepţiile expres prevăzute de prezentul Caiet de sarcini.
	13. **Prin înscrierea la licitație, toate condițiile impuse prin Caietul de sarcini, fișa de date a procedurii și anunțul de participare, se consideră însușite de ofertant.**
	14. **Pentru fiecare locație adjudecată se va încheia un contract de închiriere separat.**
1. **DATA LICITAŢIEI : va fi comunicată** **prin anunţul de participare la licitație.**
2. **PREȚUL CAIETULUI DE SARCINI: 50 Lei**.